KËRKESË
Nr. 8/10, datë 18.8.2025

PËR SHPRONËSIM PUBLIK

Agjencia Shtetërore për Shpronësimin shpall kërkesën “Për shpronësimin për interes publik, të pronarëve të pasurive pronë private, që preken realizimi i projektit ‘Rehabilitimi i hapësirës së pallateve në kryqëzimin e rrugës ‘Kujtim Laro’ dhe ‘Kongresi i Manastirit’’”.
Subjekti kërkues i këtij projekti është Bashkia Tiranë.
Me anë të këtij publikimi, kërkojmë të vëmë në dijeni personat e prekur nga ky shpronësim, për pasuritë e paluajtshme, pronë private, të cilët do të kompensohen sipas vlerësimit paraprak të llogaritur për pasuritë e llojit “truall”, bazuar në vendimin nr. 89, datë 3.2.2016 të Këshillit të Ministrave "Për miratimin e hartës së vlerës së tokës në Republikën e Shqipërisë", sipas tabelës paraprake bashkëlidhur.
[bookmark: _GoBack]Personat që preken nga ky projekt, të cilët kanë emrin në tabelën e publikuar, dhe personat të cilët preken por nuk figurojnë në këto lista, jo më vonë se 15 (pesëmbëdhjetë) ditë nga publikimi në Fletoren Zyrtare, kanë të drejtë të paraqesin pretendimet e tyre, të shoqëruara me dokumentacionin përkatës, si edhe të shprehen nëse janë dakord me të dhënat e publikuara për përfundimin e procedurave të shpronësimit, pranë Bashkisë Tiranë, si dhe në Agjencinë Shtetërore për Shpronësimet.
Vlera totale paraprake e shpronësimit është prej 6,055,283.97 (gjashtë milionë e pesëdhjetë e pesë mijë e dyqind e tetëdhjetë e tre pikë nëntëdhjetë e shtatë) lekë.

NË MUNGESË DHE ME URDHËR DREJTOR I DREJTORISË 
SË KONTROLLIT TË DOKUMENTACIONIT DHE VLERËSIMIT
Albian Marku

